ZAPISNIK SESTANKA 30. 5. 2017

Strokovna skupina VKO/Podskupina za kakovost

Prisotne: Tatjana Ažman, Tanja Vilič Klenovšek, Brigita Rupar, Nika Perinčič in Staša Bučar.

V Sloveniji imamo Medresorske smernice kakovosti vseživljenjske karierne orientacije[[1]](#footnote-1), ki so usklajene z priporočili Evropske mreže za vseživljenjsko karierno orientacijo in so zapisana v publikaciji The Evidence Base on Lifelong Gudance: A Guide to Key Findings for efective Policy and Pracitice[[2]](#footnote-2) (ELGPN Tool.No.3).

Zato menimo, da bi bilo v nastajajoči dokument najbolje vključiti vprašanje »Ali se smernice izvajajo v šoli?«, vendar ne vemo oz. prepuščamo vaši presoji, kam bi se tak standard lahko umestil.

Lotili smo se priprave standardov za vsako od skupin, s katerimi skušamo sodelovati, to sta skupini:

1. Profesionalni razvoj strokovnih delavcev in
2. Dosežki učencev.

Za vsako skupino predlagamo en standard, ter temu ustrezne kazalnike in merila.

# Profesionalni razvoj strokovnih delavcev

STANDARD (želeno oziroma idealno stanje)

VKO je vključena šolske dokumente. Strokovni delavci razumejo in poznajo sodobno pojmovanje kariere in ta spoznanja prenašajo na učence.

KAZALNIK (konkreten opis stanja)

Kazalnik št. 1: Vzgojno-izobraževalni zavod ima cilje, vsebine in dejavnosti VKO vključene v krovne in izvedbene dokumente na ravni šole in posameznega strokovnega delavca.

Kazalnik št. 2: Strokovni delavci so usposobljeni za izvajanje vsebin in dejavnosti ter doseganje ciljev VKO za učence, in sicer na vseh temeljnih področjih VKO: samo-spoznavanje oziroma samozavedanje, raziskovanje kariernih možnosti, učenje odločanje in prehajanja med izobraževanji.

MERILO (stopnja razvoja kazalnika, posamezna vrsta dokazila)

Kazalnik št. 1:

Merilo št. 1: Zavod/šola ima cilje, vsebine in dejavnosti VKO umeščene v krovne dokumente šole, ki je zapisana v letnem delovnem in razvojnem načrtu šole itd.

Merilo št. 2: Šola ima izdelan mrežni plan dela, v katerem so navedeni cilji, vsebine in dejavnosti VKO.

Merilo št. 3: Cilji in vsebine VKO so vključeni v letne in sprotne priprave učiteljev za obvezne in izbirne predmete, v načrte oddelčnih skupnosti in v letne delovne načrte vseh drugih strokovnih delavcev na šoli.

Kazalnik št. 2:

Merilo št. 1: Strokovni delavci imajo opravljeno temeljno izobraževanje s področja VKO, ki zajema osnove s področja samo-spoznavanja oziroma samozavedanja, raziskovanja kariernih možnosti, načrtovanja učenja in prehajanja.

Merilo št. 2: Strokovni delavci se udeležijo strokovnega spopolnjevanja s tega področja (samo-spoznavanja oziroma samozavedanja, raziskovanja kariernih možnosti, učenje odločanja in prehajanja) v obsegu najmanj 8 ur v dveh letih.

# Dosežki učencev

STANDARD (želeno oziroma idealno stanje)

Učenec oziroma dijak je usposobljen za vodenje lastne kariere, oziroma je razvil kompetenco vodenja kariere skladno z njegovo razvojno stopnjo.[[3]](#footnote-3)

KAZALNIK (konkreten opis stanja)

Učenec ves čas šolanja gradi karierno mapo (listovnik, portfolio …) iz katere je razviden razvoj njegove kompetence za vodenje kariere.

MERILO (stopnja razvoja kazalnika, posamezna vrsta dokazila)

Merilo št.1: Učenec oziroma dijak ima narejeno karierno mapo (listovnik, portfolio …), ki zajema vsa področja VKO (samo-spoznavanja oziroma samozavedanja, raziskovanja kariernih možnosti, učenje odločanja in prehajanja).

Merilo št.2: Učenec oziroma dijak vsako leto izkaže v karierni mapi napredek na področju načrtovanja in vodenja kariere, skladno z vsebinami, določenimi v mrežnem planu.

Merilo št.3: Učenec oziroma dijak najmanj enkrat letno pregleda karierno mapo skupaj s strokovnim delavcem, ki mu zaupa, in zapiše refleksijo/načrt nadaljnjega kariernega razvoja.

Merilo št.4: Učenec oziroma dijak ima ob zaključku izobraževanja narejen načrt prehoda oziroma izbire.

1. Medresorske smernice kakovosti vseživljenjske karierne orientacije, ZRSZ (Junij 2015) [↑](#footnote-ref-1)
2. The Evidence Base on Lifelong Guidance: A Guide to Key Findings for efective Policy and Pracitice, ELGPN (2014) [↑](#footnote-ref-2)
3. Kompetenca načrtovanja in vodenja kariere je definirana v publikaciji Ugotavljanje, vrednotenje in razvijanje kompetence načrtovanja kariere, Priročnik za svetovalce, Andragoški center Slovenije (december 2012)

   http://arhiv.acs.si/prirocniki/Ugotavljanje\_vrednotenje\_in\_razvijanje\_kompetence\_nacrtovanje\_kariere.pdf [↑](#footnote-ref-3)